burgasdotpro/wikipedia huggingface dataset:
Zemný plyn

Zemný plyn je vysokohodnotná horľavá plynná zmes vyskytujúca sa vo veľkých ložiskách v zemskej kôre (často spolu s ropou). Z chemického hľadiska je to plynná zmes najmä alkánov (najčastejšie najnižších päť alkánov, čiže metán, etán, propán, bután, pentán) s prímesou vyšších uhľovodíkov a ďalších plynov (dusík, oxid uhličitý, sulfán, vzácne plyny a pod.), v ktorej prevažuje metán (od 50 % či 75 % do 99 % objemu). . V užšom zmysle pojem zemný plyn nezahŕňa vyššie uvedené neuhľovodíkové prímesy .
Zemný plyn je ľahší ako vzduch, nie je otravný, ale je nedýchateľný a dusivý. Je bezfarebný a bez zápachu, preto sa pri úprave odorizuje tetrahydrotiofénom, aby bol identifikovateľný.
Vlastnosti.
Zemný plyn je bezfarebná zmes najjednoduchších nasýtených uhľovodíkov (alkánov), hlavne metánu (CH4), bután (C4H10), propán (C3H8), kvapalné uhľovodíky (C5H12 do C10H22) a ďalších neuhľovodíkových plynov (ako je CO2, H2S, H2) a vzácnych plynov (napr. He, ktoré zvyčajne tvoria menej ako 1%).
Súčasti zemného plynu: etán, propán, bután a kvapalné uhľovodíky sa súborne označujú skratkou (NGL - natural gas liquids), sú dôležitou surovinou pre petrochemický priemysel. Tieto sú väčšinou pri spracovaní zemného plynu odstraňované, väčšinou skvapalňovaním pri rôznych kombináciách teplôt a tlakov. Skvapalnený plyn sa označuje ako (LPG - liquefied petroleum gas), obyčajne obsahuje propán a bután, skladuje sa pod tlakom.
V tabuľke sú uvedené obvyklé rozsahy hodnôt základných vlastností pre zemný plyn. Zloženie a výhrevnosť plynu výrazne závisí od jeho pôvodu (náleziska). Pre porovnanie sú v tabuľke uvedené aj hodnoty zemného plynu, distribuovaného Slovenským plynárenským priemyslom na Slovensku.
Vlastnosti pri spaľovaní.
Vďaka tomu, že obsahuje predovšetkým metán, má v porovnaní s ostatnými fosílnymi palivami pri spaľovaní najmenší podiel CO2 na jednotku uvoľnenej energie. Ako plynné palivo má všeobecnú schopnosť dobre vytvárať zápalnú zmes, spaľovanie preto prebieha s vysokým využitím kyslíka aj paliva. Spaľovanie je čisté a bezzápachové. Je preto považovaný za ekologické palivo napriek tomu, že v atmosfére taktiež prispieva k spôsobovaniu skleníkového efektu.
Ťažba zemného plynu.
Zemný plyn sa nachádza v podzemných náleziskách buď samostatne, alebo spoločne s ropou a vodou. V ložisku sa nachádza v jeho vrchnej časti kde tvorí tzv. plynovú čapicu. Ložiská zemného plynu sú rozložené nerovnomerne. Medzi najväčších producentov patria USA, Rusko (Jamalský polostrov) a Kanada. Na mape sú farebne vyznačené štáty podľa ročnej produkcie zemného plynu v metroch kubických.
Zemný plyn ťažený z ložísk v bridličnatých usadených horninách sa označuje ako bridlicový plyn.
Horná výhrevnosť podľa pôvodu.
Nasledujúca tabuľka uvádza prehľad hornej výhrevnosti zemného plynu z vybraných lokalít. Hodnoty sú zoradené podľa výhrevnosti.
Využitie.
Zemný plyn sa používa ako palivo na vykurovanie, vo forme stlačeného zemného plynu (CNG) ako palivo pre motory vozidiel, ako zdroj vodíka pri výrobe dusíkatých hnojív a tiež ako vstupná surovina pri výrobe elektrickej energie (napr. TE Vojany).
Zoznam najbližších hviezd

Toto je zoznam najbližších hviezd zoradených podľa vzdialenosti od Zeme do vzdialenosti 5 pc (16,308 ly).
Roztriedenie najbližších hviezd.
Poznámky:
Paralaxa (astronómia)

Paralaxa (v gréčtine παραλλαγή (parallagé) = zmena) je zmena relatívnej uhlovej pozície dvoch stacionárnych bodov vzhľadom na pozorovateľa vplyvom pohybu pozorovateľa.
Mesačná paralaxa.
Primitívny spôsob určenia mesačnej paralaxy z jedného miesta je použiť zatmenie Mesiaca. Plný tieň Zeme na Mesiaci má zdanlivý polomer zakrivenia rovný rozdielu medzi zdanlivými vzdialenosťami Zeme a Slnka pri pohľade z Mesiaca. Je možné vidieť, že tento polomer je 0,75 stupňa, z ktorého (pri slnečnom zdanlivom polomere 0,25 stupňa) dostávame zdanlivý uhol Zeme 1 stupeň. Takto dostaneme vzdialenosť Zeme a Mesiaca 384 000 km.
Iným spôsobom určenia paralaxy, aby sme určili vzdialenosť Zeme a Mesiaca, by bolo zobrať dva obrázky Mesiaca v presne rovnakom čase z dvoch miest na Zemi a porovnať polohu Mesiaca vzhľadom na viditeľné hviezdy. Použitím orientácie Zeme, týchto dvoch miest a kolmého posuvu je možné trigonometricky vypočítať vzdialenosť Zeme a Mesiaca.
Hviezdna paralaxa.
V medzihviezdnej mierke spôsobuje paralaxa tvorená rozdielnymi obežnými polohami Zeme, že blízke hviezdy sa zdanlivo pohybujú blízko vzdialenejších hviezd. Tento jav je však taký malý, že je ťažko odhaliteľný bez použitia presných detekčných metód.
Ročná paralaxa je definovaná ako rozdiel v polohe hviezdy pri pohľade zo Zeme a Slnka, t. j. pomocou uhla na hviezdu natiahnutého smerom k hviezde z opačných koncov obežnej dráhy Zeme okolo Slnka. Vychádzajúc z týchto dvoch bodov, paralaxa je polovica maximálneho paralaktického posunu hviezdy pozorovaného z týchto dvoch bodov. Parsek je jednotka vzdialenosti, pre ktorú je ročná paralaxa 1 uhlová sekunda. Parsek sa rovná približne 3,26 svetelného roka.
Astrometria

Astrometria je oblasť astronómie, ktorý sa zaoberá meraním polôh a pohybov bodových zdrojov a teóriou vplyvov meniacich zdanlivú polohu objektov na oblohe. Predmetom astrometrie je aj teória meracích prístrojov používaných na určenie polôh hviezd, ako aj metódy, pomocou ktorých sa vyhodnocujú výsledky pozorovaní pri rozličných astronomických výskumoch. Na rozdiel od astrofyziky sa astrometria nezaoberá určovaním fyzikálnych charakteristík telies. 
Podľa toho, či sa merajú polohy alebo pohyby nebeských objektov na sfére alebo v rovine (napr. na fotografickej platni), rozlišuje sa sférická a rovinná astrometria. Na určovanie polohy nebeského telesa sa používa súradnicová sústava. Takáto vzťažná sústava je definovaná aj nebeskými telesami. Obyčajne sa používa rovníková súradnicová sústava. Na jej definovanie treba uskutočniť absolútne, vzájomne nezávislé určenia rektascenzie a deklinácie väčšieho počtu hviezd (pozri fundamentálna hviezda), podľa možnosti rovnomerne rozložených po celej oblohe. Napriek tomu je aj taká sústava časovo premenná, lebo precesia a nutácia spôsobujú zmenu roviny rovníka a posun jarného bodu pozdĺž ekliptiky. 
Polohu telies na oblohe ovplyvňuje aj pohyb Zeme (pozri aberácia, paralaxa) a vlastný pohyb hviezd. Jednou z hlavných úloh astrometrie je preto čo najpresnejšie určiť všetky zmeny polôh fundamentálnych hviezd. Súhrn veličín, ktoré sú potrebné na určovanie polôh, tvorí systém astronomických konštánt. Z porovnania polôh hviezd fundamentálnej sústavy v rozličnom čase sa dá zistiť ich vlastný pohyb. Pomocou radiálnych rýchlostí, ktoré sa určujú astrofyzikálnymi metódami, možno zistiť pohyb hviezd v priestore, čo tvorí základ výskumu dynamických pomerov v Galaxii. V úsilí získať čo najpresnejšie vlastné pohyby hviezd sa zaradili veľmi vzdialené, dokonca aj mimogalaktické objekty do fundamentálnej sústavy, pretože ich vlastný pohyb je zanedbateľne malý. Keďže svetelnosť týchto zdrojov je veľmi slabá, na presné určenie ich polôh sa používajú dlhofokálne ďalekohľady. Metódy, ktoré sa tieto merania polôh uskutočňujú, sa nazývajú metódy dlhofokálnej astrometrie, resp, dlhofokálnej fotografickej astrometrie, pri ktorej sa využívajú nové fotografické techniky vrátane emulzií. Popri optických metódach astrometrie vzniká nová oblasť, rádioastrometria, ktorá využíva vysokú presnosť určenia polohy rádiových zdrojov na oblohe pomocou rádiových interferometrov. Meranie polôh (pozícií) objektov na nebeskej sfére sa označuje aj ako pozičná alebo sférická astronómia.
Spektrálny typ

Spektrálna trieda v astronómii charakterizuje objekty na základe ich spektrálnych čiar, ktoré určujú chemické zloženie objektu.
Morganova-Keenanova spektrálna klasifikácia.
Morganova-Keenanova klasifikácia je najpoužívanejšia klasifikácia hviezd. Triedy sú obvykle zoraďované podľa teploty od najteplejších po najchladnejšie. Hmotnosť, svietivosť a polomer sa vzťahuje k Slnku.
Podtriedy sa vyjadrujú číslicami 0 až 9 (napr. G5). 0 označuje najteplejšiu hviezdu v triede, 9 najchladnejšiu. Napríklad hviezda triedy O2 je teplejšia než hviezda triedy O9 a obe sú teplejšie než hviezda triedy B0. Slnko je triedy G2.
Zoznam hviezd

Toto je zoznam hviezd, ktoré majú svoju vlastnú stránku vo Wikipédii.
Zoznam hviezd podľa súhvezdia

Hviezdy jednotlivých súhvezdí by mali byť vypísané v zodpovedajúcom článku.
Zoznam súhvezdí

Súhvezdia modernej astronómie.
Poznámka: Corona Australis (Južná koruna) sa niekedy nazýva „Corona Austrina“ (genitív: Coronae Austrinae).
Poznámka: Serpens (Had) sa delí na Serpens Cauda (Chvost Hada) a Serpens Caput (Hlava Hada).
Podľa niektorých zdrojov Camelopardalis (Žirafa), Columba (Holubica), a Monoceros (Jednorožec) zaviedol Petrus Plancius okolo roku 1600.
Zoznam najväčších hviezd

Toto je zoznam najväčších známych hviezd, zoradených podľa polomeru, uvedeného v násobkoch polomeru Slnka (1 Rformula_1 = 695 700 km). Obežné dráhy planét sú uvedené len pre informáciu.
Presné poradie tohto zoznamu nie je úplne správne, pretože v súčasnosti pretrvávajú veľké neistoty, najmä pri odvodzovaní rôznych dôležitých parametrov používaných pri výpočtoch, ako je hviezdna svietivosť a efektívna teplota. Hviezdne polomery sa často dajú vyjadriť iba ako priemerná hodnota alebo vo veľkom rozsahu hodnôt. Hodnoty hviezdnych polomerov sú vo viacerých zdrojoch veľmi odlišné, väčšinou je to kvôli tomu, že hranice veľmi jemnej atmosféry (opacity) sa značne líšia v závislosti od vlnovej dĺžky svetla, v ktorej je hviezda pozorovaná.
Polomery niekoľkých hviezd sa dajú získať priamo pomocou hviezdnej interferometrie. Iné metódy môžu využívať zákryty Mesiacom alebo zo zákrytových dvojhviezd, ktoré sa môžu použiť na testovanie iných nepriamych metód zisťovania skutočnej veľkosti hviezd. Len zopár veľkých hviezd leží na ekliptike, čiže ich môže zakryť Mesiac, napríklad Aldebaran a Antares. Príklady zákrytových dvojhviezd sú Almaaz, VV Cephei a HR 5171.
Zoznam najťažších hviezd

Toto je zoznam najťažších hviezd zoradených podľa hmotnosti v jednotkách hmotnosti Slnka.
Zoznam najľahších hviezd

Toto je zoznam najmenej hmotných hviezd zoradených zostupne podľa hmotnosti v jednotkách hmotnosti Slnka a hmotnosti Jupitera.
Zoznam najmenších hviezd

Toto je zoznam najmenších hviezd zoradený podľa priemeru v jednotkách priemeru Slnka (1 391 400 km) a priemeru Jupitera (142 984 km). Nie sú tu uvedené hnedé trpaslíky s priemerom pod 120 000 km, biele trpaslíky a neutrónové hviezdy. Priemery planét sú uvedené len pre porovnanie.
Fibonacciho postupnosť

Fibonacciho postupnosť je postupnosť čísiel, v ktorej každý ďalší člen "F" je súčtom dvoch predchádzajúcich členov.
Konštrukcia postupnosti.
Postupnosť sa začína číslami 0 a 1, takže dostaneme:
Po zovšeobecnení, pre formula_7:
Fibonacciho čísla.
Jednotlivé členy postupnosti sa nazývajú "Fibonacciho čísla".
Názov postupnosti.
Fibonacciho postupnosť a Fibonacciho čísla nazval francúzsky matematik Édouard Lucas (1842-1891) podľa stredovekého talianskeho matematika Leonarda z Pisy, prezývaného Fibonacci.
Postupnosť sa niekedy nazýva aj "zlatá cesta" (z gréc. "χρνσοδρομος", "chrysodromos").
Matematické vlastnosti.
Zlatý rez.
Johannes Kepler upozornil na skutočnosť, že podiel dvoch po sebe nasledujúcich fibonacciho čísel formula_9 konverguje k číslu, ktoré bolo známe už od antiky, označuje sa symbolom φ (grécke písmeno fí) a nazýva sa tiež zlatý rez. Vyjadrené modernou matematikou:
Vzťah čísla φ a Fibonacciho postupnosti ukazujú tiež vzťahy:
Súčet postupnosti.
Fibonacciho čísla sa vyskytujú v sumách "plytkých" uhlopriečok v Pascalovho trojuholníka (pozri koeficient dvojčlen). [17]
 F_ {n} = \ sum_ {k = 0} ^ {\ lfloor \ frac {n-1} {2} \ rfloor} \ tbinom {nk-1} k
Fibonacci čísla možno nájsť v rôznych spôsoboch v poradí binárnych reťazcov.
 * Počet binárnych reťazcov dĺžky n bez následného 1s je Fibonacci číslo Fn +2.
 Napríklad, z 16 binárnych reťazcov dĺžky 4, sú F6 = 8 bez následného 1s - sú 0000, 0100, 0010, 0001, 0101, 1000, 1010 a 1001. 
Symetriou, počet reťazcov dĺžky n bez následného 0s je tiež Fn 2.
 * Celkový počet binárnych reťazcov dĺžky n bez nepárneho počtu po sebe idúcich 1s je Fibonacci číslo Fn +1.
 Napríklad, z 16 binárnych reťazcov dĺžky 4, sú F5 = 5 bez nepárneho počtu po sebe idúcich 1s - sú 0000, 0011, 0110, 1100, 1111.
 * Počet binárnych reťazcov dĺžky n bez párnym počtom po sebe idúcich 0s alebo 1s je 2Fn.
 Napríklad, z 16 binárnych reťazcov dĺžky 4, sú 2f4 Pohostinstvo = 6 bez párnym počtom po sebe idúcich 0s alebo 1s - sú 0001, 1000, 1110, 0111, 0101, 1010.
Zlatý rez

Zlatý rez, zlatý podiel alebo božský rez () je iracionálne číslo s mnohými zaujímavými vlastnosťami. Geometrické tvary odvodené od tohto čísla sa v európskej kultúre považujú za esteticky veľmi príťažlivé a mnohé geometrické proporcie v prírode majú blízko k tomuto číslu.
Označuje sa gréckym písmenom φ (menej často aj gr. písmenom τ) a rovná sa približne 1,618034.
Definícia.
Číslo φ je odvodený od výsledku geometrickej úlohy ako rozdeliť (rozrezať) úsečku s dĺžkou x na dve časti a a b tak, aby pomer dĺžky dlhšej časti a ku kratšej časti b bol rovnaký ako pomer celej dĺžky x k dlhšej časti a. Tento pomer (x/a) je práve φ =1,618034, teda percentuálne dlhšia časť a tvorí cca 61,8% a kratšia b cca 38,2% x a pritom je aj pomer kratšej a dlhšej časti tiež 61,8% (38,2/61,8 = 61,8%). 
Pomer možno vyrátať matematicky (a to viacerými spôsobmi napríklad pomocou Fibonacciho postupnosti) alebo geometricky.
Tu uvádzame len najjednoduchší matematický výpočet:
Keďže úsečka x sa skladá z častí a a b, môžeme dosadiť x = a + b a dostaneme:
Takže pre jednotlivé dĺžky x, a, b platí:
Keď prvý vzťah dosadíme do druhého za člen a, dostaneme:
Z tohto vzťahu sa vykľuje kvadratická rovnica:
Po dosadení jednotkovej dĺžky menšej časti (b = 1) dostaneme:
Riešením kvadratickej rovnice sú dva korene:
Matematické vlastnosti.
Zaujímavý je aj vzťah koreňov rovnice, φ1 a φ2:
Číslo φ1 je tiež jediným kladným číslom, ktoré vyhovuje rovnici:
Desatinný rozvoj.
Číslo φ rozvité na 1024 desatinných miest:
História.
Mnohí odborníci premýšľajú o tom, od kedy ľudstvo pozná zlatý rez. Niektorí sa domnievajú, že stopy po zlatom reze možno badať napr. v Egyptských pyramídach. Je možné, že už Pythagoras alebo jeho žiaci boli so zlatým rezom oboznámení, keďže zlatý rez pravdepodobne používali pri konštrukcii pentagramu a aj iných geometrických útvarov. Prvý, kto jednoznačne definoval zlatý rez, bol Euklides vo svojom diele "Základy" okolo roku 300 p.n.l. Zlatý rez nazval ako "krajný a stredný pomer". V roku 1509 napísal Luca Pacioli svoje dielo "Divina Proportione", ktoré skúma zlatý rez z pohľadu matematiky ale i umenia a metafyziky a bolo ilustrované samotným Leonardom da Vincim. Luca Pacioli vo svojom diele prevzal niektoré časti od maliara Piera della Francescu, ktorého obdivoval. Zlatý rez sa prekvapujúco objavuje v prírode, umení a matematike.
Zuzana Kronerová

Zuzana Kronerová (* 17. apríl 1952, Martin) je slovenská herečka, dcéra Jozefa Kronera a Terézie Hurbanovej-Kronerovej.
Pôvodne chcela študovať filológiu, nakoniec absolvovala štúdium herectva a v roku 1974 nastúpila do Divadla pre deti a mládež v Trnave. V roku 1979 prešla na Novú scénu do Bratislavy. Uplatnila sa aj v televíznych inscenáciach a seriáloch, v rozhlase a v dabingu. Je vydatá a má dve deti.
Buffalo Sabres

Buffalo Sabres je hokejový klub NHL sídliaci v meste Buffalo v americkom štáte New York. Hrá v Atlantickej divízii Východnej konferencie. Dvakrát sa dostal do finále Stanley Cupu a to v rokoch 1975 a 1999.
Dejiny klubu.
Buffalo Sabres prvýkrát vstúpili do NHL v roku 1970, ako expanzia súťaže spolu s tímom Vancouver Canucks. Prvými vlastníkmi klubu boli Seymour a Northrup Knox. V meste Buffalo už predtým pôsobil v AHL klub Buffalo Bisons.
Od septembra 1996 hrali svoje domáce zápasy na štadióne Marine Midland Arena (štadión dnes nesie názov KeyBank Center). Sezóna 1996-97 bola jedna z najúspešnejších sezón klubu, klub vyhral Severovýchodnú divíziu, tréner Nolan vyhral cenu trénera s najväčším prínosom pre tím v uplynulej sezóne, Jack Adams Award, útočník Michael Peca získal Trofej Franka J. Selkeho a v bránke exceloval Dominik Hašek, ktorý získal Vezinovu a Hartovu trofej. Klub ale prehral v druhom kole play-off s Philadelphiou Flyers.
Pred sezónou 2006-07 Sabres odhalili svoje nové logo a dresy, išlo o návrat k žlto-modrej kombinácii. Táto sezóna sa pre nich začala vynikajúco, Sabres vyhrali prvých 10 zápasov, čím sa stali len druhým klubom v histórii NHL, ktorému sa to podarilo. Vďaka výborným výsledkom obsadili na konci sezóny prvé miesto vo Východnej konferencii. V play-off postúpili cez New York Islanders a New York Rangers do finále konferencie, kde ale podľahli klubu Ottawa Senators 1-4 na zápasy.
Súčasný káder.
"Stav k sezóne 2022-23"
Zaria

Zaria (po slovensky „zore“) alebo FGB je prvý vypustený modul stanice ISS. Spolu s modulom Zvezda tvorí kľúčovú časť ruského segmentu stanice. Štart modulu oproti plánu meškal dva roky a americká strana musela zaistiť jeho kompletné financovanie. Na obežnú dráhu ho vyniesla ruská trojstupňová nosná raketa Proton dňa 20. novembra 1998. Moduly podobnej konštrukcie sa úspešne používali už ako súčasť staníc Saľut 6, Saľut 7, vojenskej stanice Almaz a naposledy stanice Mir.
Modul je vybavený dvoma hlavnými motormi a stabilizáciu zaisťuje 24 pomocných motorčekov. Palivo je dopĺňané zásobovacími loďami Progress a skladuje sa v šestnástich nádržiach, do ktorých sa ho zmestí až šesť ton. Elektrickú energiu zabezpečuje dvojica slnečných panelov s rozpätím 24,4 m a povrchom 28 m2. Modul disponuje tromi spojovacími uzlami, z ktorých dva v osi modulu sú trvale použité pre pripojenie ruského obytného modulu Zvezda a amerického spojovacieho modulu Unity.
Význam tohto modulu v priebehu stavby stanice postupne klesal, pretože jeho funkcie prebrali špecializovanejšie moduly. Stabilizáciu stanice prevzal americký modul CMGs ktorého gyroskopy značne šetria zásoby paliva. O zvyšovanie obežnej dráhy sa v priebehu stavby stanice starali americké raketoplány alebo nákladné lode Progress, ktoré zabezpečujú zvyšovanie dráhy aj v súčasnosti. Slnečné panely modulu Zaria boli stiahnuté, pretože prekážali ostatným častiam stanice a dostatok energie dodávajú veľkoplošné slnečné panely v americkej časti stanice.
Terézia Hurbanová-Kronerová

Terézia Hurbanová, vyd. Kronerová (* 22. jún 1924, Gajary – † 15. jún 1999, Bratislava) bola slovenská herečka. Matka herečky Zuzany Kronerovej, manželka herca Jozefa Kronera.
V roku 1943 absolvovala štúdium herectva na Štátnom konzervatóriu v Bratislave. V rokoch 1943 - 1944 členka Slovenského ľudového divadla v Nitre, 1945 - 1956 Armádneho divadla v Martine a od roku 1956 členka činohry SND v Bratislave. Od konca 50. rokov 20. storočia vytvorila rôznorodé úlohy aj v televízii.
Ľudovít Kroner

Ľudovít Kroner (* 19. december 1925, Staškov – † 19. december 2000, Považská Bystrica) bol slovenský herec. Brat herca Jozefa Kronera, Jána Kronera a herečky Márie Hojerovej.
Vyučil sa za autolakovača. Od roku 1942 pracoval v Novom Meste nad Váhom, od roku 1947 v Považskej Bystrici. Popri svojom zamestnaní sa od začiatku 60. rokov 20. storočia uplatňoval v slovenských a českých filmoch v epizódnych úlohách.
Barbizonská škola

Barbizonská škola (asi 1830 – 1870) bola skupina umelcov, maliarov krajinárov, ktorí pracovali v oblasti francúzskej dediny Barbizon na juh od Paríža. Hlásali oporu vo videnej skutočnosti, v nespočetných premenách a náladách prírody. Barbizonskú školu založil maliar Théodore Rousseau (nie naivný maliar Henri Rousseau), ktorý sa v Barbizone po nepochopení svojho diela parížskymi salónmi trvalo usadil.
Barbizonovci vychádzali v podstate zo zásad romantického realizmu. Ich cieľom bolo odvrátenie od strnulého klišé klasicky komponovanej krajiny, tvorenej podľa nemeniteľného, zaužívaného receptára v ateliéri a návrat k reálnej prírode. Od tých čias sa začína nová kapitola vo vývoji krajinomaľby, tzv. plenér, maľba v prírode (po francúzsky „en plein air“).
Umelci tohoto okruhu pripravovali svojou tvorbou predpoklady ďalšieho rozvoja plenérovej maľby, smerujúcej v nasledujúcich obdobiach zákonite k impresionizmu.
Členovia.
Stúpencom tejto školy na Slovensku bol Ladislav Medňanský.
Realistickí maliari Jean-Francois Millet a Jean-Baptiste Camille Corot sú tiež niekedy voľne spájaní s touto školou.
Ján Kramár

Ján Kramár (* 14. september 1928, Rybany – † 28. november 2020, Bratislava) bol slovenský herec, otec Maroša Kramára.
V roku 1949 študoval herectvo v Odbornom divadelnom kurze (ODK) v Bratislave. V rokoch 19491954 bol členom Dedinského divadla a od roku 1954 členom činohry Novej scény. Vo filmoch a televízii sa uplatnil ako výrazný predstaviteľ ľudových postáv. Hral v televíznych seriáloch "Medený gombík" (1970) a "Povstalecká história" (1984). Výrazne sa uplatnil aj v dabingu.
Fibonacciho prvočíslo

Fibonacciho prvočíslo je také prvočíslo, ktoré je súčasne Fibonacciho číslom (formula_1).
Prvé Fibonacciho prvočísla sú:
Nie všetky Fibonacciho čísla sú prvočíslami.
Ottawa Senators

Ottawa Senators je hokejový klub NHL sídliaci v hlavnom meste Kanady Ottawe.
Ottawa Senators hrá v Severovýchodnej divízii Východnej konferencie. V sezóne 2006/2007 postúpil až do finále play-off, kde sa stretla s Anaheimom po vyradení Buffala vo finále konferencie.
História klubu.
Pôvodný klub Ottawa Senators sa vyvinul z klubu Ottawa Hockey Club, ktorý bol založený v roku 1896. Klub vyhral sedem Stanley Cupov pod názvami "Ottawa Silver Seven" a "Ottawa Senators" ešte pred založením NHL. V svojich začiatkoch hrával klub len na amatérskej úrovni, až kým nevstúpil do súťaže Canadian Hockey Association.
Senátori pomohli založiť ligu NHA, predchodkyňu NHL a patrili k siedmim zakladajúcim členom NHL. Klub vyhral počas rokov 1917 až 1934 štyri Stanley Cupy. Éra pôvodného klubu skončili v roku 1934, keď klub bol relokovaný do St. Louis a hrával pod názvom St. Louis Eagles. Eagles odohrali iba jednu sezónu a 15. októbra 1935 ukončili svoje pôsobenie v lige.
Návrat do NHL.
Svoj prvý zápas po návrate odohrali Senators 8. októbra 1992 v hale Ottawa Civic Centre proti Montrealu Canadiens. Tento zápas Senators síce vyhrali 5:3, ale tento úspech bol jeden z mála, ktoré Senators vo svojej prvej sezóne dosiahli. Na konci sezóny skončili s negatívnou bilanciou, vyhrali len 10 zápasov a na konte mali 70 prehier. Klub skončil na poslednom mieste v lige. Posledné miesto zopakovali ďalšie tri sezóny.
Zmena nastala v roku 1995, kedy sa klub rozhodol angažovať Pierra Gauthiera za generálneho manažéra.
Sezóna 2005/06.
V sezóne 2005/06 zvíťazil klub Ottawa Senators v Severovýchodnej divízii Východnej konferencie a umiestnil sa aj na prvom mieste celkovo vo Východnej konferencii. V prvom kole play-off vyradil posledného víťaza Stanley Cupu Tampa Bay Lightning výsledkom 4:1 na zápasy, ale v druhom kole bol rovnakým pomerom zápasov vyradený tímom Buffalo Sabres.
Súčasný káder.
"Stav k sezóne 2022-23"
Najlepší strelci.
Zoznam streleckých lídrov tímu v histórií. Aktualizované každú sezónu
"Poznámka: Pos = Pozícia; GP = Odohrané zápasy; G = Góly; A = Asistencie; Pts = Body; P/G = Body na zápas; * = súčasný hráč Senators"
Lídri v počte odchytaných zápasov v základnej časti.
"Vysvetlivky: Z = Zápasy, V = výhry, GAA = priemer inkasovaných gólov na zápas, S% = percentuálna úsepšnosť zákrokov, * = aktívny brankár"
POZNÁMKA: Štatistiky sa vzťahujú na výkony brankárov iba v rámci pôsobenia v organizácii Ottawa Senators (minimálny počet odchytaných zápasov pre zaradenie do tabuľky je 100)
Josef Nesvadba

Josef Nesvadba (* 19. jún 1926, Praha – † 26. apríl 2005, Praha) bol český spisovateľ, prekladateľ, dramatik, scenárista, psychiater a psychoterapeut, spolu s Ludvíkom Součkom najvýznamnejší predstaviteľ žánru vedeckofantastickej literatúry v Česku. 
Životopis.
Ako mnoho iným, aj Nesvadbovi skomplikovala štúdium nacistická okupácia. Maturovať na anglickom gymnáziu mohol až po vojne v roku 1945.
V roku 1950 absolvoval lekársku fakultu, odbor psychiatria – okrem svojej literárnej práce bol aj významným psychiatrom, patril k priekopníkom skupinovej psychoterapie v Česku. Práve počas štúdia spoznal Ludvíka Součka a obaja autori sci-fi sa spriatelili.
Bol evidovaný ako agent ŠtB pod krycím menom "Autor".
Od roku 1956 až do odchodu do dôchodku v roku 1992 pracoval ako psychoterapeut na psychiatrickom oddelení Fakultnej polikliniky v Prahe.
Okrem prekladov z angličtiny písal prevažne divadelné hry a poviedky – niekoľko jeho poviedok bolo sfilmovaných, napríklad "Blbec z Xeenemünde" (1960) a "Tarzanova smrt". Spolupracoval na celom rade filmov ("Upír z Feratu", "Pane, vy jste vdova"...) a televíznych a rozhlasových seriálov ("Bambinot").
Josef Nesvadba mal veľa osobných priateľov medzi komunitou svetovej sci-fi scény. Patrili medzi nich napríklad Fred Pohl John Brunner alebo Harry Harrison. Bol dvojnásobným nositeľom ceny organizácie World SF a dlhoročným predsedom českej sekcie tejto organizácie. 
Jeho dcérou je spisovateľka románov pre ženy Bára Nesvadbová.
Černobyľ

Černobyľ (slovenský genitív je "Černobyľa" [nie Černobyľu] a lokál je "Černobyli" [nie Černobyle]; ; ) je mesto na severe Ukrajiny, blízko hraníc s Bieloruskom. Bol to hlavný komunikačný uzol a dôležité stredisko obchodu, najmä v 19. storočí. 
20 kilometrov severne od mesta sa nachádza Černobyľská atómová elektráreň V. I. Lenina, smutne preslávená dosiaľ najväčšou haváriou atómovej elektrárne. Výbuch štvrtého bloku elektrárne 26. apríla 1986 spôsobil uvoľnenie veľkého množstva rádioaktívnych častíc. Bola odstavená až v roku 2000. Po výbuchu bolo evakuovaných viac ako 200 000 ľudí z blízkeho okolia.
Aj keď je celá oblasť stále rádioaktívna, okolo 700 ľudí hlavne vo vyššom veku sa rozhodlo napriek nebezpečenstvu vrátiť do černobyľskej uzavretej oblasti, z toho ich tam stále žije 150 (väčšina práve v meste Černobyľ). Okrem nich v meste prechodne žije aj okolo 3000 pracovníkov zóny, počas roka toto mesto a zónu v okolí ako hlavnú turistickú atrakciu v Ukrajine navštívi vyše 36 tisíc turistov (2016).
Jerguš Lapin

Jerguš Lapin je slovenský film. Natočený podľa románu Ľuda Ondrejova "Zbojnícka mladosť".
Baladické rozprávanie o chlapcovi z horskej samoty.
Zlatý uhol

Zlatý uhol sa v geometrii nazýva uhol, ktorý rozdeľuje kruh na dva uhly α a β pre ktoré platí, že pomer menšieho uhla k väčšiemu je rovný pomeru väčieho uhla k celému kruhu:
Menší uhol α sa označuje gréckym písmenom ψ a rovná sa približne 137,51°.
Zlatý rez.
Zlatý uhol súvisí s číslom zvaným zlatý rez (φ), čo je vlastne pomer medzi jednotlivými uhlami:
Po vzájomnom dosadení rovíc dostaneme:
Z tohto vzťahu môžeme vypočítať číselnú hodnotu zlatého uhla ψ:
Matematické vlastnosti.
Počet zlatých uhlov v kruhu.
V kruhu je presne φ2 zlatých uhlov:
Netopier

Netopier môže byť:
Netopiere môže byť:
Andromeda

Andromeda (iné názvy: Andromedé, Androméda, zastarano Andromede; po grécky "Andromedé" , po lat. "Andromeda") môže byť:
Andromeda alebo Androméda môže byť:
Androméda môže byť aj rod rastlín, pozri Androméda (rod)
Andromeda môže byť aj:
Južná pošta (film)

Južná pošta (angl. "The Southern Mail") je slovenský film natočený podľa rovnomenného románu Ladislava Balleka. 
Prelomové chvíle detstva päťročného chlapca v časoch povojnového obdobia na južnom Slovensku sa retrospektívne odvíjajú v spomienkach štyridsaťročného spisovateľa. Chlapcov svet je plný svojráznych postáv, ktoré spoluvytvárajú kolorit miesta a obdobia, charakterizovaného politickými, národnostnými a sociálnymi rozpormi.
Svetový oceán

Svetový oceán (zo starogr. Ὠκεανός "Ókeanos"; iné názvy: svetové more, skrátene oceán) je súhrn vodnej hmoty na povrchu Zeme s výnimkou vôd na súši (t. j. vo vodných tokoch a vodných plochách) a vody viazanej v mineráloch a horninách (t. j. najmä podzemná voda), biosfére a v atmosfére (t. j. vo forme vodnej pary).
Pokrýva takmer tri štvrtiny (71 %) povrchu Zeme a takmer polovica jeho vôd má hĺbku nad . Delí sa na päť vzájomne prepojených, ale inak pomerne uzavretých, veľkých častí nazývaných oceány: Tichý oceán (Pacifik), Atlantický oceán, Indický oceán, Severný ľadový oceán a Južný oceán.
Geologicky je oceán definovaný typom stenšenej zemskej kôry (tzv. oceánska kôra).
Údaje o svetovom oceáne:
Celková hmotnosť hydrosféry je okolo 1,4×1021 kg, čo je asi 0,023 % celkovej hmotnosti Zeme.
Ota Pavel

Ota Pavel, vlastným menom Otto Popper (* 2. júl 1930, Praha† 31. marec 1973, Praha) bol český prozaik, novinár a športový reportér. Je autorom predovšetkým autobiografických próz hlavne s témami z vlastného detstva a zo športu.
Životopis.
Narodil sa v Prahe ako tretí, najmladší syn židovského obchodného cestujúceho Leo Poppera a Hermíny Popperovej. Priezvisko Popper si zmenili v roku 1956 na Pavel.
Počas druhej svetovej vojny, po transporte otca a oboch starších bratov Jiřího a Huga do koncentračného tábora, žil sám s matkou, ktorá nemala židovský pôvod, v Buštěhrade na Kladensku. Mladý Ota v rokoch 19451947 krátko pracoval aj ako baník na šachte v Kladne. Po skončení vojny absolvoval obchodnú a jazykovú školu, ale maturitu zložil až v roku 1960 na "Strednej škole pre pracujúcich".
V roku 1956 sa oženil s Věrou, kolegyňou z rozhlasu. Do manželstva priviedla dvoch chlapcov, Jana a Petra, v manželstve sa im narodil syn Jiří.
Krátky čas trénoval hokejové družstvo mládeže v Sparte Praha, ale predovšetkým sa venoval redaktorskej činnosti. V rokoch 19491956 pôsobil ako športový redaktor v "Československom rozhlase", v rokoch 19561957 zastával rovnakú pozíciu v časopise "Stadion" a potom niekoľko rokov v armádnom týždenníku "Československý vojak". V "Stadione" vychádzali jeho prvé literárne pokusy, predovšetkým fejtóny zo športového prostredia.
Ako športový redaktor mal možnosť veľa cestovať, napríklad v roku 1962 sprevádzal armádne futbalové mužstvo do USA, bol aj vo Francúzsku, Švajčiarsku a samozrejme v ZSSR.
Počas zimnej olympiády v Innsbrucku v roku 1964 u neho prepukla vážna duševná choroba (bipolárna porucha) a pokúsil sa podpáliť hospodársku usadlosť nad Innsbuckom. Kvôli ochoreniu odišiel roku 1966 do invalidného dôchodku. Niekoľkokrát bol v psychiatrických liečebniach a zomrel predčasne na srdcový infarkt vo veku nedožitých 43 rokov v rodnej Prahe.
Niektoré jeho prózy, predovšetkým "Zlatí úhoři" (s Vladimírom Menšíkom) a "Smrt krásných srnců" (s Karlom Heřmánkom), boli úspešne sfilmované.
V roku 2002 bolo v Buštěhrade zriadené múzeum venované životu a dielu Ota Pavla. Veľmi informatívna expozícia obsahuje množstvo fotografií, dokumentov a originálnych osobných predmetov.
Dielo.
Posmrtne vydané zbierky:
Pavol Jantausch

ThDr. Pavol Jantausch (* 27. jún 1870, Vrbové – † 29. jún 1947, Trnava) bol slovenský rímskokatolícky duchovný a biskup, apoštolský administrátor Trnavskej apoštolskej administratúry.
Životopis.
Študoval na gymnáziu v Trnave, Bratislave a Ostrihome. Zmaturoval v Trnave 15. júna 1889. Teológiu študoval na Pázmaneu vo Viedni a štúdium zakončil doktorátom. Za kňaza bol vysvätený 21. septembra 1893. Bol kaplánom v Topoľčanoch, Smoleniciach, Bojnej a v Bratislave - Blumentáli. 15. februára 1899 bol vymenovaný za farára do Dubovej pri Modre. Odtiaľ bol preložený 15. marca 1906 za farára do Ludaníc. 
V roku 1922 sa zúčastnil 24. medzinárodného eucharistického kongresu, ktorý sa konal v Ríme v dňoch 22. - 28. mája. 29. mája 1922 ho pápež Pius XI. vymenoval za administrátora novozriadenej Trnavskej apoštolskej administratúry, ktorá bola vytvorená na tej časti územia Ostrihomského arcibiskupstva, ktoré sa stalo súčasťou ČSR. 
Za titulárneho biskupa prieninského bol menovaný 30. marca 1925. Biskupskú vysviacku prijal v Trnave 14. júna 1925 z rúk nitrianskeho biskupa Karola Kmeťka. V roku 1936 sa pričinil o otvorenie Rímskokatolíckej bohosloveckej fakulty Univerzity Komenského v Bratislave. V roku 1938 sa pričinil o zriadenie Biskupského gymnázia v Trnave. Vo svojom rodisku vo Vrbovom dal v roku 1930 vybudovať kláštor premonštrátok a ďalší z jeho iniciatívy vznikol v Dvorníkoch pri Hlohovci. Trnavskú apoštolskú administratúru viedol až do svojej smrti 29. júna 1947. Pochovaný je vo svojom rodisku - vo Vrbovom.
Trnavská apoštolská administratúra

Trnavská apoštolská administratúra bola zriadená ako dočasné riešenie cirkevnej správy toho územia Ostrihomskej arcidiecézy, ktoré po rozpade Rakúsko-Uhorska v roku 1918 pripadlo novovzniknutému Česko-Slovensku.
Dejiny.
Bezprostredne po vzniku ČSR spravovali rozsiahle územie Ostrihomskej arcidiecézy na Slovensku vikári s právomocou generálneho vikára. Išlo približne o 80% územia arcidiecézy. Zriadením administratúry 29. mája 1922 bolo toto územie vyňaté zpod právomoci ostrihomského arcibiskupa a podriadené priamo Svätej stolici. Prvým apoštolským administrátorom bol menovaný ThDr. Pavol Jantausch.
Definitívnemu riešeniu situácie na Slovensku nepriali napäté vzťahy medzi ČSR a Svätou stolicou, aj keď zmluva "Modus vivendi" z roku 1928 medzi vládou ČSR a Svätou stolicou predpokladala vznik arcibiskupstva na území Slovenska. Tomuto nepriala ani medzinárodná situácia, keď po viedenskej arbitráži časť územia pripadla Maďarsku. Po 2. svetovej vojne hatil možnosti doriešenia nástup komunizmu po roku 1948. 
Definitívne riešenie bolo dosiahnuté až v roku 1977, keď 30.decembra pápež Pavol VI. apoštolskou konštitúciou "Praescriptionum sacrosancti" oddelil územie Trnavskej administratúry od Ostrihomskej arcidiecézy a upravil jej hranice, ako aj hranice iných diecéz na území ČSSR. Apoštolskou konštitúciou "Qui divino" z toho istého dňa bola zriadená 
samostatná slovenská cirkevná provincia a Apoštolská administratúra v Trnave bola povýšená na arcibiskupstvo
Pán a hvezdár

Pán a hvezdár (angl. "The Nobleman and the Astronomer") je slovenská filmová rozprávka natočená podľa ľudovej povesti.
Rozprávka o hlúpom hradnom pánovi, podvodníckom maliarovi a lenivom ovčiarovi.
Polovystužená vzducholoď

Polovystužená vzducholoď je vzducholoď s čiastočnou kostrou - obvykle pevným kýlom.
Kýl polostuženej vzducholode udržuje jej pozdĺžny tvar. Prechádza zvyčajne celou jej dĺžkou. Sú na ňom kabíny, motory a vnútri je aj časť vybavenia vzducholode. Aerodynamický tvar telesa vzducholode je udržovaný malým pretlakom nosného plynu, ktorý je regulovaný pomocou balonetov.
Typickými predstaviteľmi tohto typu boli vzducholode Norge a Italia Umberta Nobileho.
Koprocesor

Koprocesor je špecializovaný mikroprocesor určený na doplnenie funkcií primárneho procesora (centrálnej procesorovej jednotky). Koprocesory sa najčastejšie využívajú pre aritmetické operácie s číslami s pohyblivou desatinnou čiarkou, grafické operácie a pri šifrovaní resp. dešifrovaní. Odbremenením hlavného procesora od týchto náročných úloh sa môže výrazne zvýšiť výkon systému. 
Typickým príkladom koprocesorov používaných v osobných počítačoch boli matematické koprocesory, ktoré sa používali na zvýšenie výkonu systémov pri operáciách číslami s plávajúcou desatinnou čiarkou pri procesoroch Intel 8088 až Intel 80487SX. Procesory Intel 80487DX a vyššie majú matematický koprocesor integrovaný priamo na čipe CPU, preto už nie je potrebný dodatočný externý integrovaný obvod.
Hubble

Hubble môže byť:
Ján Klimo

Ján Klimo (* 8. jún 1921, Zvolen – † 15. október 2001, Bratislava) bol slovenský herec a divadelný režisér. Bol starým otcom herca Maroša Kramára.
V rokoch 1940 - 1945 študoval medicínu v Bratislave. V rokoch 1945 - 1951 člen činohry ŠD v Košiciach, v rokoch 1951 - 1953 asistent réžie činohry SND, 1953 - 1967 režisér (v rokoch 1953 - 1960 aj umelecký šéf činohry NS) v Bratislave. Od roku 1967 v slobodnom povolaní. Vo filme hral menšie úlohy. Väčšie príležitosti mu poskytla televízia a dabing. Svojím hlboko zafarbeným hlasom sa stal významným predstaviteľom rozhlasového herectva.
Michal Hudák

Mgr. art. Michal Hudák (* 27. jún 1969, Prešov) je slovenský moderátor a herec.
Životopis.
Je rusínskej národnosti. Základnú školu i gymnázium absolvoval v ukrajinskom jazyku. V detstve pôsobil v rozhlase aj v amatérskom divadle. V čase dospievania hrával aj v Ukrajinskom národnostnom divadle v Prešove (dnešné Divadlo Alexandra Duchnoviča). 
Rozhodol sa pre štúdium herectva na VŠMU v Bratislave. V roku 1987 úspešne absolvoval prijímacie pohovory, ale herectvo napokon odišiel študovať na Kyjevský inštitút divadelného umenia. Kde študoval aj jeho brat Sergej. Po štyroch rokoch sa vrátil ako divadelný a filmový herec. Angažmán získal v Divadle Alexandra Duchnoviča v Prešove. Pôsobil aj v prešovskom rádiu Flash.
V televízii sa po prvýkrát predstavil v súťažnej relácii Slovenskej televízie "Správny kľúč" a neskôr v relácii "Varím varíš varíme". V súčasnosti pripravuje upútavky pre televíziu JOJ, pracuje v dabingu a číta komentáre k dokumentárnym filmom. V televízii JOJ moderoval relácie "Dievča za milión" a reality show "VyVolení". V RTVS moderoval relácie Fenomén a Fenomén Junior. Vystupuje aj s country a bluegrassovou kapelou Žobráci, kde hrá na mandolíne. Je rozvedený, má synov Šimona a Huga a tiež dcéru Evu.
Hral v televíznych seriáloch "Profesionáli" a "Panelák". V zábavnej šou "Cena" "je" "správna" nahradil moderátora Mateja Sajfu Cifru. V súčasnosti sa často objavuje v relácii "Inkognito" po boku ďalšieho priateľa i Rusína Mariána Čekovského.
Filmografia.
Účinkoval vo filmoch:
Veľká Suchá

Veľká Suchá je časť obce Hrnčiarska Ves.
Vo Veľkej Suchej sa narodil Eduard Kojnok - rímskokatolícky biskup
Matej Landl

Matej Landl (* 12. jún 1963, Bratislava) je slovenský herec. Syn herečky Evy Landlovej a krasokorčuliarskeho trénera Františka Landla.
Populárnym sa stal už v detstve vďaka televíznemu seriálu "Spadla z oblakov" (1978). V 80. rokoch bol členom Slovenského komorného divadla v Martine. Od vzniku divadla Astorka Korzo ’90 je jeho stálym členom. Tu stvárnil charakterové postavy v hrách Večierok, Meštiaci, Les, Historky z Viedenského lesa. V STV uvádzal reláciu "Čudná šou". Uplatňuje sa aj v dabingu. Žije v Bratislave, je druhýkrát ženatý a má dvoch synov.
Kamila Magálová

Kamila Magálová, rod. Slováková (* 16. november 1950, Bratislava) je slovenská herečka. Dcéra dirigenta Ladislava Slováka a sestra herca Mariána Slováka.
Vyštudovala herectvo na VŠMU (1975). V rokoch 19731982 členka Poetického súboru Novej scény v Bratislave. Od roku 1982 členka Činohry SND v Bratislave. Má za sebou desiatky filmových a divadelných rolí. Okrem toho úspešne prepožičiava svoj hlas postavám v dabingových štúdiách.
V roku 2012 sa rozviedla so Slavomírom Magálom, s ktorým má syna Martina, ktorý tragicky zomrel v roku 2024, a dcéru Danielu. Je starou mamou vnúčat Maríe, Niny, Kristíny a Gregora.
Iveta Malachovská

Mgr.art. Iveta Malachovská, Ph.D., (rod. "Pašková"; * 11. júl 1965, Bratislava) je slovenská moderátorka, manželka operného speváka Martina Malachovského.
V roku 1991 absolvovala štúdium produkcie na Filmovej akadémii múzických umení v Prahe. V rokoch 1984 - 1986 externá, od roku 1986 interná pracovníčka Česko-slovenskej televízie. 
Moderátorkou je od roku 1989. Diváci si ju však pamätajú ešte z mládežníckej "Lastovičky", "Matelka", či "Štúdia Kontakt". Zo Slovenskej televízie prešla do TV Markíza, kde moderovala okrem iných aj súťažnú reláciu "Hodina pravdy".
V októbri 2007 začala uvádzať súťažnú reláciu "Milionár" v Slovenskej televízii a druhú sezónu uvádza aj talkshow "Ľudia na 1". V roku 2008 začala pôsobiť ako moderátorka v súťažnej relácii "Čierna alebo biela". 
V marci 2018 začala uvádzať súťažnú reláciu "Slovensko s Tiposom" v Slovenskej televízii.
S manželom Martinom Malachovským má dcéru Kristínu.
Tvorba.
Produkcia.
"Peter Dvorský", 2022, premiéra v kinách: 7. apríla 2022, réžia, produkcia, autorka námetu: Iveta Malachovská
Zuzana Marošová

Zuzana Marošová (* 7. august 1981, Komárno) je slovenská herečka.
Vyrastala v Prievidzi. Absolvovala bratislavské konzervatórium a herectvo na VŠMU. Členka SND. Na bratislavskej Novej scéne hrala sladkú Sugar v muzikáli "Niekto to rád horúce". Na doskách Činohry SND vystupuje v inscenáciách: "Tančiareň, Mizantrop, Dom nad oceánom, Konečne slobodný! a Cyrano z Bergeracu". Zuzana Marošová hrala v seriáli televízie Markíza "Medzi nami".
Misha

Misha (vlastným menom Michaela Paľová; * 6. marec 1975, Michalovce) je slovenská speváčka a fotografka.
Vyštudovala angličtinu, neskôr ju učila a tlmočila z nej. Je nositeľkou ocenení "Aurel", "Slávik" a "OTO". Misha vydala štyri štúdiové albumy - "Colors in My Life" (2002), dvojalbum "Misha" (2004), "13000krát" (2007), a v roku 2010 jej vyšiel album "Ako Nikdy Predtým".
Účinkovala tiež v zábavných televíznych programoch ako "Hit storočia" alebo "Legendy popu".
V roku 2012 vydala piaty album s názvom DEKÁDA, na ktorom je výber toho najlepšieho z predchádzajúcich albumov.
Zuzana Mojžišová (speváčka)

Zuzana Mojžišová (* 17. november 1974, Banská Bystrica) je slovenská speváčka, redaktorka v Slovenskom rozhlase, muzikologička a dramaturgička. 
Vyštudovala Katedru hudobnej vedy na Filozofickej fakulte Univerzity Komenského. Žije v Bratislave, pracuje ako redaktorka klasickej hudby v Redakcii hudobných programov Slovenského rozhlasu. Od roku 2000 sa venuje aranžovaniu a interpretácii ľudových piesní v novom šate. Jej CD "Zuzana Mojžišová" získalo dve ceny IFPI Aurel 2004.
Juraj Mokrý (herec)

Juraj Mokrý (niekedy ako Ďuro Mokrý; * 24. apríl 1977, Bojnice) je slovenský herec, moderátor a zabávač. 
Absolvoval Štátne konzervatórium v Bratislave. Jeho bývalou partnerkou bola herečka Diana Mórová, s ktorou má syna Quida.
Známym sa stal ako popletený moderátor televízie Orava v relácii Jozefa Pročka "Je to možné?!."
V minulosti moderoval víkendové počasie v televízii Markíza, s názvom "Ako bude s Mokrým?", tiež mal program so zábavnými videami "Mokrý vidí všetko" a tiež moderoval náučno zábavnú reláciu "Clever". V súčasnosti sa stal kráľom tanečného parketu "Let's Dance 3" s tanečnou partnerkou Katarínou Štumpfovou, a zahral si postavu psychiatra Dr. Suchého v televíznom seriáli "Ordinácia v ružovej záhrade".
Bibiana Ondrejková

Bibiana Ondrejková (* 15. apríl 1972, Skalica) je slovenská herečka a moderátorka. 
Vyštudovala bratislavské Konzervatórium. V televízii moderuje reláciu Família a Tipos Bingo. Účinkuje v Štúdiu L+S, na Novej scéne a v Divadle West. Z dabingových postáv ju najviac preslávila Phoebe zo seriálu Priatelia. Je vydatá, má dcéru Bibianu (* 2004) a býva v Dunajskej Lužnej.
Štefan Skrúcaný

Mgr. art. Štefan Skrúcaný (* 27. marec 1960, Trenčín) je slovenský herec, moderátor, kabaretiér, humorista a spevák.
Život.
Štefan Skrúcaný sa narodil v Trenčíne, kde v roku 1979 vyštudoval Strednú priemyselnú školu stavebnú. V rokoch 1979-80 študoval pôvodne na Stavebnej fakulte Slovenskej vysokej školy technickej v Bratislave, neskôr v rokoch 1980-84 absolvoval herectvo na Divadelnej fakulte Vysokej školy muzických umení.
Už počas štúdia sa stal populárnym. V polovici 80. rokov bol spolu s Miroslavom Nogom, Paľom Juráňom, Zuzanou Tlučkovou či Stanom Králom a ďalšími boli členmi kabaretnej skupiny Strapatí gentlemani, s ktorou vystupoval v naštudovaniach programov "Fujarová show", "Rýchlokurz geniality" a "Show mix". Nasledovala dlhoročná spolupráca s Mirom Nogom, Jaroslavom Filipom, Stanom Radičom, alebo Rasťom Piškom v rozhlasovej satirickej relácii "Apropo", ktorú neskôr preniesli na televízne obrazovky. Venovali sa politickej satire. V 90. rokoch bola stabilne známa dvojica Noga &amp; Skrúcaný, ktorá sa preslávila nielen ako (dnes by sa to nazývalo stand up) humorní komici, ale tvorili aj pre deti, či nahrávali štúdiové albumy, na ktorých vyšlo niekoľko rádiových hitov, ako napríklad Tequila Jumbo, Dievča z Tokia, alebo pôvodne pieseň pre deti, „Ide ťava Saharou“.
V televízii Markíza vystriedal relácie "Telecvoking", "O tri štart", "Vox papuli" a "Knock Out" - satiricko-humoristický trojtýždenník autorov Rasťa Piška a Stana Gurku. V divadle Nová scéna účinkuje v muzikáloch "Klietka bláznov" a "Donaha!". V roku 2010 naspieval spolu s Petrom Stašákom pieseň „Mám, čo mám“, ku ktorej napísal hudbu Peter Kliment a text napísal Stanislav Gurka. Pieseň „Mám, čo mám“ bola prvýkrát odvysielaná v televíznej hudobno-zábavnej relácii "Kaviareň Slávia" . Časom, keď už prestala byť satira zábave žiadaná, dvojica Noga &amp; Skrúcaný sa rozišla. Štefan Skrúcaný sa zameral aj na účinkovanie v zábavnom priemysle: moderuje, účinkuje v rôznych zábavných programoch a spieva.
Po autonehode v roku 2004, keď pod kolesami jeho auta zahynula staršia pani, sa Štefan Skrúcaný na dlhšie obdobie z prostredia šoubiznisu stiahol.
Spolu s Miroslavom Nogom, Petrom Cmoríkom, Robom Opatovským, Barborou Švidraňovou, Bibianou Surovčíkovou a slovenskými paralympijskýmí športovcami naspievali hymnu „Orli bez krídel“ pre Slovenské paralympijské družstvo k Letným paralympijským hrám v Riu de Janeiro v roku 2016.
Osobný život.
Štefan Skrúcaný je dvakrát rozvedený. Z prvého manželstva s učiteľkou Darinou Wolfovou má dcéru Lindu (* 1982). Z druhého manželstva s herečkou Zuzanou Tlučkovou má synov Tomáša (* 1988) a Lukáša (* 1993). V súčasnosti je ženatý s televíznou moderátorkou Erikou Judínyovou, s ktorou má dcéru Ellu (* 2020).
Moderovanie.
Výber:
Pohyblivá rádová čiarka

Číslo s pohyblivou rádovou čiarkou je digitálna reprezentácia čísla určitou podmnožinou racionálnych čísel, ktorá sa často používa na aproximáciu ľubovoľného reálneho čísla v počítačoch.
Práca s číslami s pohyblivou rádovou čiarkou je typická pre matematické aplikácie, grafiku a spracovanie analógových signálov. Na operácie s týmito číslami sa zvyčajne používa špecializovaný procesor, ktorý dnes býva realizovaný na čipe oddelene od aritmeticko-logickej jednotky, aby sa umožnila práca paralelne s CPU. Tento procesor sa nazýva matematický koprocesor.
Procyon

Procyon môže byť:
Zlatý obdĺžnik

Zlatý obdĺžnik je obdĺžnik, ktorého strany sú v pomere takzvaného zlatého rezu (φ = 1,6180339887498948…).
Keď sa od takéhoto obdĺžnika oddelí štvorec so stranou rovnou kratšej strane, ostane menší obdĺžnik, ktorý bude mať opätovne vlastnosti "zlatého obdĺžnika", t. j. ktorého strany sú v pomere 1 : φ, respektíve (φ - 1) : 1.
Trojhviezda

Trojhviezda je hviezdna sústava zložená z troch gravitačne viazaných hviezd. Často sa skladá z dvojhviezdy, okolo ktorej obieha vo väčšej vzdialenosti tretia hviezda. Príkladom takéhoto typu trojhviezdy je Alfa Centauri, náš najbližší hviezdny systém.
Vzdialenosť

Vzdialenosť medzi dvoma bodmi je dĺžka priamej čiary, prípadne nepriamej trasy, vedenej medzi danými bodmi.
Jánošík I., II.

Jánošík I-II je dvojdielný slovenský film. 
Príbeh o legendárnom zbojníkovi Jurajovi Jánošíkovi.
Andrzej Stasiuk

Andrzej Stasiuk [čítaj andžej stašjuk] (* 25. september 1960, Varšava) je poľský spisovateľ, básnik a publicista.
Nedokončil strednú školu. V prvej polovici 80. rokov 20. storočia sa angažoval v pacifistickom hnutí, dezertoval z armády, pol druha roku strávil vo väzení. V roku 1987 odišiel z Varšavy a usadil sa v Nízkych Beskydách. Získal rad ocenení, niekoľkokrát bol nominovaný na poľskú literárnu cenu Nike.
Je autorom mnohých novinových fejtónov, ktoré uverejnili okrem iného Tygodnik Powszechny, Gazeta Wyborcza, Tytuł, OZON, Frankfurter Allgemeine Zeitung.
OGLE-TR-122b

OGLE-TR-122b je najmenšia hviezda, nie však hnedý trpaslík.
Táto hviezda je:
Luyten 726-8

Luyten 726-8 je so vzdialenosťou 8,72 ly jednou z najbližších dvojhviezd od Slnka. Jedna z jej zložiek je eruptívna premenná hviezda známa ako UV Ceti.
Zemianska česť

Zemianska česť (angl. "Nobleman's Honour") je slovenský film natočený podľa románu Janka Kalinčiaka "Reštavrácia". 
Historická satira z prvej polovice 19. storočia, ktorá zachytáva rozklad a úpadok zemianstva.
Uhlová sekunda

Uhlová sekunda (iné názvy: sekunda; najmä v astronómii: oblúková sekunda; zriedkavo: sekunda uhla, šesťdes(i)atinná sekunda; značky: ″, sec , v astronómii: as ) je jednotka uhlovej miery. 1 uhlová sekunda je rovná 1/60 uhlovej minúty a 1/3 600 stupňa uhla alebo 1/1 296 000 ≈ 7,7×10-7 celého uhla veľkého 360 stupňov. 
Je to uhlový priemer objektu s priemerom jednej jednotky zo vzdialenosti 360×60×60/(2π) ≈ 206,265 jednotky, čiže napr. 1 cm z asi 2,1 km alebo 1 astronomická jednotka z 1 parseku, čo je zároveň definícia parseku.
1 radián ≈ 206 265 uhlovej sekundy.
Symbol pre uhlovú sekundu je dvojitá zahnutá čiarka (″) (codice_1, codice_2). Jedna uhlová sekunda by bola 1″ (alebo 1"„"). Dvojitá zahnutá čiarka sa tiež používa na označenie palca: toto môže v istých kontextoch spôsobiť nedorozumenie. Ako náhrada za za dvojitú zahnutú čiarku sa často používa znak úvodzoviek (“).
V anglosaskej literatúre môže byť použitá skratka arcsec (z angl. arcsecond), ale nemala by sa zamieňať s trigonometrickou funkciou "arc secant", ktorá má rovnakú skratku.